Masakr u Kreminu
Masakr u Kreminu predstavlja ubistvo 24 žena i djece u selu Kremin, koje se nalazilo u općini Ustikolina fočanskog sreza. Masakr su počinili četnici, koji su preko noći početkom oktobra 1942. okružili i ušli u selo. Selo je bilo bez muškog stanovništva, jer su muškarci pobijeni početkom godine. Starije žene i djeca odmah su poklani, a mlađe žene i djevojke odvedene su u štalu gdje su silovane, a zatim pobijene. Tijela ubijenih ubačena su u štalu koja je zatim spaljena.